C R N A G O R A

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-3459-2/16**

**Podgorica, 31.12.2016.godine**

Agencija za zaštitu ličnih podataka i slobodan pristup informacijama-Savjet Agencije, rješavajući po Urgenciji na Predlog za sprovođenje administrativnog izvršenja rješenja Sekretarijata za finansije i opštu upravu Opštine Kolašin br. 04-338/up-2 NVO MANS br.16/98132 od 22.12.2016.godine na osnovu člana 55 stav 3 i 4 Zakona o opštem upravnom postupku (“Sl.list Crne Gore”, br .60/03, 73/10 i 32/11) je na održanoj sjednici dana 29.12.2016.godine donio:

**Z A K LJ U Č A K**

Agencija za zaštitu ličnih podataka i slobodan pristup informacijama je nenadležna da postupa po Urgenciji na Predlog za sprovođenje administrativnog izvršenja rješenja Sekretarijata za finansije i opštu upravu Opštine Kolašin br. 04-338/up-2 NVO MANS br.16/98132 od 22.12.2016.godine.

Spise predmeta dostaviti Sekretarijatu za finansije i opštu upravu Opštine Kolašin na dalje postupanje i odlučivanje.

**O b r a z l o ž e nj e**

NVO Mans je Agenciji za zaštitu ličnih podataka i slobodan pristup informacijama dostavio Urgenciju na Predlog za sprovođenje administrativnog izvršenja rješenja Sekretarijata za finansije i opštu upravu Opštine Kolašin br. 04-338/up-2 NVO MANS br.16/98132 od 22.12.2016.godine.

Zakon o slobodnom pristupu informacijama (“Sl.list Crne Gore”, br.44/12) u članu 34 propisuje da protiv akta organa vlasti o zahtjevu za pristup informaciji podnosilac zahtjeva i drugo zainteresovano lice može izjaviti žalbu nezavisnom nadzornom organu nadležnom za zaštitu podataka o ličnosti i pristup informacijama, Agenciji za zaštitu podataka o ličnosti i pristup informacijama, preko organa vlasti koji je o zahtjevu rješavao u prvom stepenu. Član 267 stav 3 Zakona o opštem upravnom postupku propisuje da se izvršenje po službenoj dužnosti sprovodi kada to nalaže javni interes, a izvršenje koje je u interesu stranke sprovodi se po predlogu stranke. Član 269 stav 1 Zakona o opštem upravnom postupku propisuje da se izvršenje radi ispunjenja novčanih i nenovčanih obaveza izvršenika sprovodi administrativnim putem. Član 270 stav 1 Zakona o opštem upravnom postupku propisuje da administastrativno izvršenje, izuzev novčanih obaveza, sprovodi organ koji je stvar rješavao u prvom stepenu, ako posebim propisom nije drugačije određeno. Član 272 Zakona o opštem upravnom postupku propisuje da administrativno izvršenje koji sprovodi organ koji je upravnu stvar rješavao u prvom stepenu sprovodi se na osnovu rješenja koje je postalo izvršno i zaključka o dozvoli izvršenja. Član 32 Zakona o slobodnom pristupu informacijama propisuje da je organ vlasti dužan je da izvrši rješenje kojim se dozvoljava pristup informaciji u roku od tri radna dana od dana dostavljanja rješenja podnosiocu zahtjeva, odnosno u roku od pet dana od dana kada je podnosilac zahtjeva dostavio dokaz o uplati troškova postupka, ako su oni rješenjem određeni.

Članom 55 stav 3 Zakona o opštem upravnom postupku (“Sl.list Crne Gore”, br .60/03, 73/10 i 32/11) je propisano da ako organ nije nadležan za prijem podneska, službeno lice tog organa upozoriće na to podnosioca i uputiti ga organu nadležnom za prijem. Ako podnosilac i pored toga zahtijeva da se njegov podnesak primi, službeno lice je dužno da primi takav podnesak. Ako organ nađe da nije nadležan za rad po takvom podnesku, donijeće zaključak kojim će odbaciti podnesak zbog nenadležnosti.

Član 55 stav 4 Zakona o opštem upravnom postupku (“Sl.list Crne Gore”, br .60/03, 73/10 i 32/11) propisuje da kad organ poštom dobije podnesak za čiji prijem nije nadležan, a nesumnjivo je koji je organ nadležan za prijem, poslaće podnesak, bez odlaganja, nadležnom organu, odnosno sudu i o tome će obavijestiti stranku. Ako organ koji je dobio podnesak ne može da utvrdi koji je organ nadležan za rad po podnesku, donijeće, bez odlaganja, zaključak kojim će odbaciti podnesak zbog nenadležnosti i zaključak odmah dostaviti stranci.

Kako u konkretnom slučaju nije podnijeta žalba već se radi o aktu NVO Mansa - Urgenciji na Predlog za sprovođenje administrativnog izvršenja rješenja Sekretarijata za finansije i opštu upravu Opštine Kolašin br. 04-338/up-2 od 26.09.2016.godine , imajući u vidu naprijed citirane odredbe Zakona o slobodnom pristupu informacijama i Zakona o opštem upravnom postupku Savjet Agencije nalazi da nije nadležan da odlučuje u konkretnom predmetu te će spisi predmeta biti proslijeđeni nadležnoj Sekretarijatu za finansije i opštu upravu Opštine Kolašin na dalji postupak i odlučivanje.

U postupku odlučivanja po Urgenciji na Predlog za sprovođenje administrativnog izvršenja rješenja Sekretarijata za finansije i opštu upravu Opštine Kolašin br. 04-338/up-2 od 26.09.2016.godine, Savjet Agencije shodno članu 55 stav 3 i 4 Zakona o opštem upravnom postupku utvrdio da je akt NVO Mans predat nenadležnom organu, pa je odlučeno kao u dispozitivu zaključka da se spisi predmeta dostave na dalji postupak i odlučivanje prvostepenom organu.

Savjet Agencije upućuje podnosioca Predloga na pravni stav Upravnog suda Crne Gore U br. 1838/15 od 23.02.2016.godine da su nesporne činjenice da se rješenje kojim se dozvoljava pristup informacijama izvršava po službenoj dužnosti i da ga izvršava organ koji ga je i donio te da je tuženi pravilno postupio kada je predlog za izvršenje dostavio tužiocu.

**Pravna pouka:** Protiv ovog Zaključka može se pokrenuti Upravni spor u roku od 30 dana od dana prijema.

 **SAVJET AGENCIJE:**

**Predsjednik, Muhamed Gjokaj**